આ પીડિતા ગત ૯ ફેબ્રુઆરીના રોજ પોતાના વતનથી સ્કૂલમાં આવી રહી હતી ત્યારે પ્રિન્સિપાલ અને આરોપી એવા કાનજીભાઇ માધાભાઇ વેણનો ફોન પીડિતા પર આવ્યો હતો અને કહેલ કે કેટલે પહોંચી છો ? ત્યારે પીડિતાએ કહેલ કે “થરાદ આવી છું ? જેથી પ્રિન્સિપાલે કહેલ કે હું મારી છોકરીને મુકવા થરાદ આવ્યો છું જેથી તમે મારી ગાડીમાં બેસી સ્કૂલે આવી જજો તેમ કહેતા વિશ્વાસ રાખી પીડિતા આરોપી એવા પ્રિન્સિપાલની ગાડીમાં બેઠી હતી જ્યાંથી પ્રિન્સિપાલ સ્કૂલની જગ્યાએ તેમના સંબંધીને મળી સ્કૂલે જઇએ તેવું કહી એક મકાન આગળ લઇ ગયા હતા અને ત્યાં ચા-પાણી કરવાનું કહી પીડિતાને મકાનમાં બોલાવી હતી. તે બાદ મકાન માલિક ત્યાંથી જતો રહેતા આ પ્રિન્સિપાલે પીડિત શિક્ષિકા ઉપર બળાત્કાર ગુજાર્યો હતો. અને કહેલ કે તું મારી સાથે આ રીતે સંબંધ રાખીશ તો તને રજા મળશે અને તકલીફ નહિં પડે તેવું જણાવ્યું હતું.